CELEX: C2005/193/57
Language: et
Date: 2005-08-06 00:00:00
Title: Kohtuasi T-204/05: Giorgio Lebedefi ja teiste 23. mai 2005. aasta hagi Euroopa Ühenduste Komisjoni vastu

6.8.2005   
            
            
               ET
            
            
               Euroopa Liidu Teataja
            
            
               C 193/34
            
         Giorgio Lebedefi ja teiste 23. mai 2005. aasta hagi Euroopa Ühenduste Komisjoni vastu
   (Kohtuasi T-204/05)
   (2005/C 193/57)
   Kohtumenetluse keel: prantsuse
   Giorgio Lebedef, elukoht Luxembourg, Armand Imbert, elukoht Brüssel, Jean-Marie Rousseau, elukoht Brüssel ja Maria Rosario Domenech Cobo, elukoht Brüssel, esitasid 23. mail 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Gilles Bounéou ja Frédéric Frabetti, kohtudokumentide kättetoimetamise aadress Luxembourgis.
   Hageja palub Esimese Astme Kohtul:
   
               —
            
            
               tühistada otsus, millega selgesõnaliselt lükati tagasi 12. juuli 2004. aasta taotlus D/393/04, millega hagejad palusid asjakohasel teenistusel operatsioonisüsteemi ja nende personaalarvutite toimimiseks vajaliku tarkvara seadistamist nende emakeelde või teise võimalusena mõnda muusse nende poolt valitud Euroopa Liidu ametlikku keelde;
            
         
               —
            
            
               mõista kohtukulud välja Euroopa Ühenduste Komisjonilt.
            
         Õiguslikud alused ja peamised argumendid
   Hagejad, kes on kõik komisjoni ametnikud, esitasid vahetule ülemusele taotluse, paludes operatsioonisüsteemi ja nende personaalarvutite toimimiseks vajaliku tarkvara seadistamist nende emakeelde või teise võimalusena mõnda muusse nende poolt valitud Euroopa Liidu ametlikku keelde. Kuna nii see taotlus kui ka nende kaebused lükati tagasi, esitasid hagejad käesoleva hagi. Nad väidavad, et praktika installeerida kogu arvutite konfiguratsioon ingliskeelsena vaatamata sellele, et kasutatav tarkvara on kättesaadav ka muudes keeltes, rikub mittediskrimineerimise põhimõtet, kuna arvutikasutamise laitmatu oskus nõuab sama laitmatut inglise keele oskust, mis ületab taseme, mida võiks eeldada inglise keelt emakeelena mitte kõnelevalt Euroopa Liidu ametnikult.
   Samuti viitavad hagejad nii ametnike heaolu eest seismine kohustuse, omavolilise menetluse keelu, põhjendamiskohustuse väidetavatele rikkumistele kui ka väidetavale võimu kuritarvitamisele.